245 
blødere end den, der forekommer ved Angmagsalik. Fra 
Pikiutdliuta til Putulik findes meget skifrig Gnejs, fra Nunatak 
til Zsortup nua Gnejsskifer, der er meget bøjet og forskudt 
(Fig. 28), og i Landet Nord for Zsortup nua indtil Kivdlak 
Granit 
Fig. 28. Ved Kysten N. for Nunatak. Profilet er 300 Fod langt og 150 Fod højt. 
(Dannebrogs ©) synes Bjergarten overalt at være stærkt forskifret 
Granit. Den er meget bøjet og forskudt. Cap Gudbrand 
(65° 14‘) bestaar af graa Gnejs (Fig. 29), der indeholder et 
sønderbrudt Lag af Hornblendeskifer (a). 
Fig. 29. Cap Gudbrand. 
I sønderbrudte Dioritgange, som findes sværmende i den 
stribede Granit, forekommer paa Snorer og Spalter Kobbererts. 
Man seer flere Steder Fjeldsiderne farvede af Kobberlasur. Jeg 
har været meget i Tvivl om, hvad jeg skulde kalde Bjergarten 
i denne Egn, idet den hurtig vexler i Udseende fra Gnejsskifer 
til massiv Granit. 
Bjergarten ved Sujunikajik (65? 28') Øst for Ikersuak er en 
meget smuk graa Granit, som man beholder op forbi Inigsalik. 
